stanford-oval/wikipedia huggingface dataset:
Štširskoje
Maantietoa

Järvi on 4,9 kilometriä pitkä, 2,9 kilometriä leveä ja sen pinta-ala on 8,2 neliökilometriä eli 820 hehtaaria. Sen lähiympäristö on harvaan asuttua metsäseutua, jossa vuorottelee metsämaat ja peltomaat. Järven rannat ovat metsämaata, joka on soistunutta, ja jota on raivattu myös niityiksi. Järven rannoilla sijaitseekin neljä kylää: Štšir (Щир), Brovsk (Бровск), Vyborovo (Выборово) ja Zaozerje (Заозерье). Järvessä on mutapohja, jonka alle jää hiekka- ja savipohja. Sen keskisyvyys on 2,9 metriä ja suurin syvyys on 11,5 metriä.
Luontoarvoja

Järvessä elää karppi ja ahven, jotka ovat sen tyyppilajeja. Niiden lisäksi järvessä elää myös hauki, särki, salakka, kiiski, ruutana ja mutakala.
Vesistösuhteita

Järvi sijaitsee Narvanjoen vesistöalueessa Narvanjoen alueella, jonka Pljussan valuma-alueen pääuoman Pljussajoen sivujoen Tšornaja valuma-alueeseen se kuuluu. Sen vedenpinnan korkeus on 130 metriä mpy. ja se laskee järven länsirannasta kylien kautta virtaavana Tšornajapurona, joka laskee luoteessa sijaitsevaan Tšornojejärveen (107 metriä mpy.), ja josta joen laskureitti jatkaa ensin pohjoiseen ja sitten itään päin. Virrattuaan yhteensä 52 kilometriä Tšornaja  yhtyy Pljussaan noin 194 kilometriä ylävirtaan sen joensuusta ja kuusi kilometriä Vjordugan yhtymäkohdasta ylävirtaan päin.
Huomautuksia

1 2 3 4 5 6 7  Teksti on osittain käännös venäjänkielisistä artikkeleista ru:Щирское, jonka tiedot on vielä tarkistamatta muista lähteistä.
↑  Arvo on saatu laskemalla se keskisyvyydestä ja pinta-alasta.
Käännös suomeksi
2000 (Joey Badassin albumi)

| 2000 Joey Badass |
| --- | --- | --- |

Studioalbumin tiedot
 Julkaistu: 22. heinäkuuta 2022
 Tuottaja(t): BBearded, Cardiak, Chuck Strangers, DopeBoyzMuzic, Dreamlife Beats, Erick the Architect, Kirk Knight, Mark Borino, MarzMarvinoBeats, McClenney, Mike Will Made It, Rahki, Sal Dali, Sean C & LV, Statik Selektah
 Tyylilaji: hip hop
 Kesto: 52.54
 Levy-yhtiö: Pro Era, Cinematic
Joey Badassin muut julkaisut
| The Light Pack 2020 | 2000 2022 |   |
Singlet albumilta 2000
 ”Head High” Julkaistu: 3. maaliskuuta 2022  ”Where I Belong” Julkaistu: 1. heinäkuuta 2022  ”Survivors Guilt” Julkaistu: 7. heinäkuuta 2022  ”Zipcodes” Julkaistu: 15. heinäkuuta 2022
2000 on yhdysvaltalaisen rap-artisti Joey Badassin kolmas studioalbumi. Se julkaistiin 22. heinäkuuta 2022 Pro Era Recordsin ja Cinematic Music Groupin kautta. Albumilla vierailevat Diddy, Westside Gunn, Larry June, Chris Brown, Capella Grey ja JID. Albumi on jatko-osa Joey Badassin debyyttimixtapelle, 1999.
Albumin ensimmäinen julkaisupäivä oli 17. kesäkuuta 2022. Julkaisua jouduttiin kuitenkin siirtämään heinäkuulle 2022 teknisten ongelmien takia.
Kappaleet

The Baddest – 2.44 (feat. Diddy)
Make Me Feel – 2.58
Where I Belong – 3.08
Brand New 911 – 2.59 (feat. Westside Gunn)
Cruise Control – 3.27
Eulogy – 4.05
Zipcodes – 4.27
One of Us – 4.03 (feat. Larry June)
Welcome Back – 3.43 (feat. Chris Brown, Capella Grey)
Show Me – 3.40
Wanna Be Loved – 3.35 (feat. JID)
Head High – 3.01
Survivors Guilt – 5.53
Written in the Stars – 5.13
Ahola (yhtye)

AHOLA on suomalainen rockyhtye. Yhtye on perustettu vuonna 2011 ja sen muodostavat laulaja-kitaristi Jarkko Ahola, soolokitaristi Antti Karhumaa, basisti Jari Laitinen ja rumpali Antti Mäkelä.
Englanninkielistä musiikkia soittavan yhtyeen esikoisalbumi Stoneface julkaistiin huhtikuussa 2012. Albumi nousi viikolla 18/2012 Suomen virallisen albumilistan sijalle 41.
AHOLAn toinen albumi Tug of War julkaistiin maaliskuussa 2014. Albumi oli Suomen virallisella albumilistalla kaksi viikkoa, sijalla 14 viikolla 13/2014 ja sijalla 46 viikolla 14/2014. Ennen albumin julkaisua siltä julkaistiin tammikuussa kappale ”Road of Creation” ja helmikuussa kappale ”Still Metal”.
1544

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

24. tammikuuta – Suomessa sattui täydellinen auringonpimennys
Italialainen kasvitieteilijä Luca Ghini julkaisi ensimmäisen kasvion (herbariumin)
Königsbergin Albertus-yliopisto perustettiin
Turkkilaiset hyökkäsivät Unkariin kolmannen kerran ja ryöstivät kruununjalokivet
Pohjois-Amerikassa havaittiin ensimmäisen kerran rottia
Ruotsin kuningas Kustaa Vaasa allekirjoitti liittosopimuksen Ranskan kanssa
Ruotsissa siirryttiin vaalikuninkuudesta perintökuninkuuteen säätämällä Västeråsin perintöyhdistys
Mikael Agricolan Rucouskiria Bibliasta ilmestyi
Syntyneitä

19. tammikuuta - Ranskan kuningas Frans II (k. 1560)
Kuolleita

22. maaliskuuta - Johannes Magnus, Ruotsin viimeinen katolinen arkkipiispa (s. 1488)
Aasiankääpiösorsa

| Aasiankääpiösorsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Kääpiösorsat Nettapus
Laji::  coromandelianus
Kaksiosainen nimi
 Nettapus coromandelianus  Gmelin, 1789 
Katso myös
   Aasiankääpiösorsa Wikispeciesissä   Aasiankääpiösorsa Commonsissa 
Infobox OKNimi-testi OKIUCN-testi OK: 
Aasiankääpiösorsa (Nettapus coromandelianus) on pieni aasialainen sorsalaji, joka pesii Pakistanissa, Intiassa, Bangladeshissa, Kaakkois-Aasiassa ja Australiassa. Aasiankääpiösorsia arvioidaan Wetlands International-järjestön mukaan olevan maailmassa kaikkiaan 130 000 – 1 100 000 yksilöä. Lajin populaation kehitys on vaihtelevaa. Osa pesäkunnista on erittäin vakiintuneita, mutta esimerkiksi Kiinan alueella pesivistä aasiankääpiösorsista on vaikeaa kerätä täsmällisiä tietoja suuren vaihtelun vuoksi.
Aiheesta muualla

ITIS: Nettapus coromandelianus (englanniksi)
BirdLife: Cotton Pygmy-goose Nettapus coromandelianus (englanniksi)
ARTHUR (tutka)

ARTHUR-vastatykistötutka käytösä Ukrainassa.
ARTHUR on ruotsalaisen Saab Ab:n valmistama vastatykistötutka. Taisteluissa se sijoitetaan mahdollisimman lähelle etulinjaa. Se  havaitsee ja jäljittää nopeasti tykistöammuksia. Se laskee niiden lähtöpisteet ja luo maalipisteitä taisteleville joukoille. Järjestelmää pidetään liikkuvana, laajan toiminta-alueen omaavana ja tarkkana. Järjestelmä voidaan sijoittaa mihin tahansa taisteluajoneuvoon, joka kykenee kantamaan 3 metrin antennin. Taistelutilanteessa järjestelmä on vastustajan ensisijainen kohde ja tästä syystä sitä voidaan käyttää alle viisi minuuttia yhdessä paikassa.
ARTHUR-vastatykistötutka sijoitettuna kuorma-auton lavalle.
Järjestelmä on käytössä Norjan ja Ruotsin puolustusvoimilla, ja se on myyty mm. Yhdistyneeseen kuningaskuntaan, Italiaan, Espanjaan, Etelä-Koreaan, Kreikkaan ja Tšekkiin. Yhdistynyt kuningaskunta on käyttänyt järjestelmää Persianlahden sodassa (2003), Irakin sekä Afganistanin operaatiossa. Norja ja Yhdistynyt kuningaskunta ovat toimittaneet ARTHUR-vastatykistötukia Ukrainaan. Yhdistyneen kuningaskunnan asevoimat käyttävät järjestelmästä nimitystä Mobile Artillery Monitoring Battlefield Asset (MAMBA).
Ruotsi on ilmoittanut alkuvuodesta 2024 etsivänsä ARTHUR-järjestelmälle seuraajaa.
Aasiankultakutoja

| Aasiankultakutoja |
| --- | --- |
 Koiras
Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  hypoxanthus
Kaksiosainen nimi
 Ploceus hypoxanthus  (Sparrman, 1788) 
Katso myös
   Aasiankultakutoja Wikispeciesissä   Aasiankultakutoja Commonsissa 
Infobox OKNimi-testi OKIUCN-testi OK: 
Aasiankultakutoja (Ploceus hypoxanthus) on kutojien heimoon kuuluva varpuslintu.
Levinneisyys

Aasiankultakutojaa tavataan Kaakkois-Aasian pohjoisosissa. Lajin kannaksi arvioidaan 15 000–30 000 yksilöä. Se on vähenemässä melko nopeasti ja on luokiteltu silmälläpidettäväksi.
Naaras
Agen

Agen
Agen on kunta Lot-et-Garonnen departementissa Akvitanian hallintoalueella Ranskassa. Kunnassa oli 30 170 asukasta vuoden 1999 väestönlaskennassa. Agenin pinta-ala on 11 neliökilometriä.
Zoë Kravitz

| Zoë Kravitz |
| --- | --- |
 Zoë Kravitz vuonna 2020.
Henkilötiedot
Koko nimi:  Zoë Isabella Kravitz
Syntynyt: 1. joulukuuta 1988 (ikä 35) Los Angeles, Kalifornia, Yhdysvallat
Ammatti:  näyttelijä, malli, laulaja
Puoliso:  Karl Glusman (vih. 2019; ero 2021)
Sukulaiset:   Lenny Kravitz (isä)  Lisa Bonet (äiti) 
Näyttelijä
Aktiivisena:  2007–
Merkittävät roolit:   X-Men: First Class  Divergent – Outolintu  The Batman 
Aiheesta muualla
IMDb 
Elonet
AllMovie
Zoë Isabella Kravitz (s. 1. joulukuuta 1988 Los Angeles, Kalifornia) on yhdysvaltalainen näyttelijä ja malli. Hän on näytellyt muun muassa elokuvissa Rakkauden resepti (2007), Stranger in You (2007), X-Men: First Class (2011), After Earth (2013), Divergent – Outolintu (2014), Mad Max: Fury Road (2015), Ihmeotukset: Grindelwaldin rikokset (2018) ja The Batman (2022). Kravitz oli Teen Choice -palkintoehdokkaana roolistaan X-Men: First Classissa.
Varhaiselämä

Zoë Kravitz syntyi Los Angelesin Venice Beachillä muusikko Lenny Kravitzin ja näyttelijä Lisa Bonetin ainoaksi lapseksi. Hänen molemmat vanhempansa ovat afroamerikkalais-juutalaisia. He avioituivat vuonna 1987 ja erosivat Zoën ollessa viisivuotias. Hänen kummitätejään ovat näyttelijät Marisa Tomei ja Cree Summer.
Zoë asui äitinsä kanssa 11-vuotiaaksi asti, jolloin hän muutti Miamiin isänsä luokse asuen kesät äidin luona. Kravitz kävi Country Day Schoolia Miamissa sekä Rudolf Steiner Schoolia Manhattanilla New Yorkissa. Sen jälkeen hän alkoi opiskella newyorkilaisen yliopiston esittävän taiteen konservatoriossa. Hän lopetti koulun yhden vuoden jälkeen ja muutti Brooklyniin aloittaakseen elokuvauran. Kravitz on kertonut sairastaneensa anoreksiaa ja bulimiaa lukioajoista noin 24-vuotiaaksi asti.
Ura

Uransa alussa Kravitzilla oli sivuosat muun muassa elokuvissa Rakkauden resepti ja Stranger in You. Vuonna 2011 hän näytteli Angel Salvadorea elokuvassa X-Men: First Class. Sen jälkeen Kravitz näytteli sivuroolissa Christinaa vuonna 2014 ensi-iltaan tulleessa elokuvassa Divergent – Outolintu sekä sen jatko-osissa.
Kravitz on työskennellyt mallina muotilehdissä kuten Venus Zine ja Elle. Hän on myös esiintynyt Vera Wangin hajuvesimainoksissa.
Yksityiselämä

Kravitzilla on sisar- ja velipuoli äitinsä uudesta avioliitosta näyttelijä Jason Momoan kanssa.
Kravitz kihlautui näyttelijä Karl Glusmanin kanssa helmikuussa 2018. Joulukuussa 2020 Kravitz haki avioeroa Glusmanista heidän 18 kuukautta kestäneen liittonsa jälkeen. Avioero astui voimaan elokuussa 2021.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2007 | Rakkauden resepti | No Reservations | Charlotte |
| 2007 | Stranger in You | The Brave One | Chloe |
| 2008 | Stewart | Assassination of a High School President | Valerie |
| 2008 | Birds of America | Birds of America | Gillian Tanager |
| 2009 | The Greatest – Suurimmat tunteet | The Greatest | Ashley |
| 2010 | Twelve | Twelve | Gabby |
| 2010 | Beware the Gonzo | Beware the Gonzo | Evie Wallace |
| 2010 | It's Kind of a Funny Story | It's Kind of a Funny Story | Nia |
| 2011 | Yelling to the Sky | Yelling to the Sky | Sweetness O’Hara |
| 2011 | X-Men: First Class | X-Men: First Class | Angel Salvadore |
| 2013 | Treading Water | Treading Water | Laura |
| 2013 | After Earth | After Earth | Senshi Raige |
| 2014 | Divergent – Outolintu | Divergent | Christina |
| 2014 | Pretend We're Kissing | Pretend We're Kissing | Autumn |
| 2014 | The Road Within | The Road Within | Marie |
| 2014 | Good Kill | Good Kill | Vera Suarez |
| 2015 | Mad Max: Fury Road | Mad Max: Fury Road | Toast |
| 2015 | Outolintu-sarja: Kapinallinen | Divergent Series: Insurgent | Christina |
| 2015 | Dope | Dope | Nakia |
| 2016 | Outolintu-sarja: Uskollinen | Divergent Series: Allegiant | Christina |
| 2016 | Adam Green's Aladdin | Adam Green's Aladdin | Old Miner |
| 2016 | Vincent N Roxxy | Vincent N Roxxy | Roxxy |
| 2016 | Ihmeotukset ja niiden olinpaikat | Fantastic Beasts and Where to Find Them | Leta Lestrange |
| 2017 | Lego Batman Elokuva | The Lego Batman Movie | Selina Kyle / Kissanainen (ääni) |
| 2017 | Gemini | Gemini | Heather Anderson |
| 2017 | Rough Night | Rough Night | Blair |
| 2018 | Kin | Kin | Milly |
| 2018 | Ihmeotukset: Grindelwaldin rikokset | Fantastic Beasts: The Crimes of Grindelwald | Leta Lestrange |
| 2018 | Spider-Man: Kohti hämähäkkiversumia | Spider-Man: Into the Spider-Verse | Mary Jane Watson (ääni) |
| 2020 | Viena and the Fantomes | Viena and the Fantomes | Madge |
| 2022 | KIMI | KIMI | Angela Childs |
| 2022 | The Batman | The Batman | Selina Kyle / Kissanainen |
| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jaksot |
| --- | --- | --- | --- | --- |
| 2011 | Californication | Californication | Pearl | 8 jaksoa |
| 2016 | Portlandia | Portlandia | Kendall | ”Breaking Up” |
| 2017, 2019 | Big Little Lies | Big Little Lies | Bonnie Carlson | 14 jaksoa |
| 2020 | High Fidelity | High Fidelity | Robyn ”Rob” Brooks | 10 jaksoa |
| 2020 | A World of Calm | A World of Calm | kertoja | ”The Glassmaker” |
Aiheesta muualla

Kuvia tai muita tiedostoja aiheesta Zoë Kravitz Wikimedia Commonsissa
Zoë Kravitz Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zoë Kravitz
Käännös suomeksi
Ahola Transport

| Ahola Transport |
| --- | --- |

Yritysmuoto:  julkinen osakeyhtiö
Osake:  AHOLA
Markkina-arvo:  12,2 milj. euroa (15.12.2019)
Toimitusjohtaja:  Åke Nyblom
Toimiala:  teollisuushyödykkeet ja -palvelut
Liikevaihto:  99,5 milj. euroa (2018)
Liikevoitto:  2,2 milj. euroa (2018)
Henkilöstö:  209 (2018)
Omistaja:  Oy Ahola Group AB (89 %) (31.12.2018)
Kotisivu:  Ahola Transport
Infobox OKVirheellinen NIMI-arvo: 
Ahola Transport on suomalainen logistiikka-alan yritys, joka toimii Pohjoismaissa, Baltian maissa ja Itä-Euroopassa. Yrityksen osakkeilla käytiin maaliskuusta 2016 lähtien kauppaa Helsingin pörssin First North -kaupankäyntipaikalla. Marraskuussa 2020 yhtiö ilmoitti poistuvansa pörssistä. Ahola Transportin nykyinen toimitusjohtaja on Åke Nyblom.
Ahola Transportin liikevaihto oli vuonna 2018 noin 99,5 miljoonaa euroa ja liiketulos 2,2 miljoonaa euroa. Samana vuonna yritys omisti yhteensä 431 ajoneuvoa ja työllisti 209 henkilöä. Vuoden lopussa yrityksen suurin yksittäinen omistaja oli 89 % omistusosuudella Oy Ahola Group AB, jonka omistavat Hans, Nils, Lars ja Rolf Ahola.
666 (albumi)

| 666 Kansanturvamusiikkikomissio |
| --- | --- | --- |

Studioalbumin tiedot
 Äänitetty : 1985 Soundmix Studio, Oulu
 Julkaistu: 1985
 Formaatti: LP
 Tyylilaji: rock, punk
 Kesto: 31.37
 Levy-yhtiö: Barabbas Records
Kansanturvamusiikkikomission muut julkaisut
|   | 666 1985 | Seitsemäs pasuuna 1986 |
666 on vuonna 1985 ilmestynyt rock-yhtye Kansanturvamusiikkikomission ensimmäinen studioalbumi. Saksalainen Power It Up julkaisi sen uudelleen vinyylinä vuonna 2007. Lisäksi albumista on vuonna 2002 ilmestynyt mp3-versio, jonka materiaali on kopioitu suoraan levyn masternauhalta.
Kappaleet

Pääni – 1.10
Valaistu risti – 2.06
Herra Rytmi – 1.53
Kalinka – 1.19
Meksiko – 1.33
Helvetti – 2.05
Aurinkomaa – 2.27
Mutaiset vedet – 0.51
Tee mitä teet – 1.47
Luontoon – 2.41
Lihaihminen – 2.00
Valtiovoimaa – 1.44
Piikki lihassa – 0.53
Työläisen aurinko – 2.24
Valkenee – 1.41
Päivää – 1.41
Turvamusiikkia – 2.48
666 – 0.34
Muusikot

Antti Penttilä – laulu
Jarno Mällinen – kitara, laulu kappaleessa "Valkenee"
Pekka Salonsaari – basso, laulu
Jyrki Raatikainen – rummut
7″ (Joose Keskitalon EP)

| 7″ Joose Keskitalo |
| --- | --- | --- |

EP-levyn tiedot
 Julkaistu: 2004
 Formaatti: 7″ vinyyli
 Tyylilaji: folk
 Kesto: 16.42
 Levy-yhtiö: Helmi Levyt
Joose Keskitalon muut julkaisut
|   | 7″ 2004 | Luoja auta 2004 |
7″ on Joose Keskitalo EP-levy, joka julkaistiin vuonna 2004 levymerkillä Helmi Levyt.
Kappaleet > A-puoli

Joose Keskitalon laulu nro. 117 – 4.36
Laulu kosmonautista – 4.30
Kappaleet > B-puoli

Äiti – 2.53
Jos olet veli – 4.43
Afrotyphlops elegans

| Afrotyphlops elegans |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Osalahko::  Sokkokäärmeet Scolecophidia
Heimo::  Aitosokkokäärmeet Typhlopidae
Alaheimo::  Afrotyphlopinae
Suku::  Afrotyphlops
Laji::  elegans
Kaksiosainen nimi
 Afrotyphlops elegans  (Peters, 1868) 
Synonyymit
 Typhlops elegans Peters, 1868 
Katso myös
   Afrotyphlops elegans Wikispeciesissä  
Infobox OKNimi-testi OKIUCN-testi OK: 
Afrotyphlops elegans on aitosokkokäärmeiden heimoon kuuluva käärmelaji. Laji on Afrikan länsirannikon edustalla päiväntasaajan pohjoispuolella sijaitsevan ja São Tomé ja Príncipen saarivaltioon kuuluvan Príncipen saaren kotoperäinen laji.
Väriltään laji on oranssi, ja siinä on pitkittäisiä mustia viivoja. Vatsan kohdalla viivat muuttuvat epäselvemmiksi. Lajin kuono on muodoltaan pyöreä, ja sen alapuolella ovat sieraimet. Afrotyphlops elegans kasvaa 39 senttiä pitkäksi.
Aiheesta muualla

Kuva lajista
Agence France-Presse

Logo
Agence France-Presse (AFP) on maailman vanhin uutistoimisto, sillä sen edeltäjä Agence Havas on perustettu 1835. 
Se on myös suurin ranskalainen tietotoimisto ja maailman kolmanneksi suurin tietotoimisto AP:n ja Reutersin jälkeen.
AFP:n pääkonttori on Pariisissa ja ulkomaantoimitukset Washingtonissa, Hongkongissa, Nikosiassa ja Montevideossa. Lisäksi sillä on toimipiste 110 maassa. AFP jakelee uutisia ranskaksi, englanniksi, saksaksi, espanjaksi, arabiaksi, portugaliksi ja venäjäksi.
Teoriassa AFP on riippumaton valtioista, mutta käytännössä Ranskan valtio on sen suurin asiakas.[lähde? ]
Ahola (Järvenpää)

Ahola
Ahola (aik. Vårbacka) oli Juhani Ahon ja hänen puolisonsa Venny Soldan-Brofeldtin asunto Järvenpäässä noin kahden kilometrin päässä kaupungin nykyisestä keskustasta.
Perimätiedon mukaan talo rakennettiin 1860-luvulla F. A. Ehrströmin (1801-1850) leskelle.
Rakennus kuului Järvenpään kartanolle.
Aho ja Soldan-Brofeldt muuttivat taloon vuonna 1897 vuokrattuaan sen Järvenpään kartanolta. He asuivat siellä vuokralla vuoteen 1911 asti, jona aikana Aho kirjoitti muun muassa Juhan sekä osan Lastuja-kokoelmistaan.
Ahola oli alkujaan yksikerroksinen, mutta siihen lisättiin myöhemmin, 1920-luvulla, toinen kerros.[lähde? ]
Ahojen jälkeen taloon muutti kuvanveistäjä Yrjö Liipola.[lähde? ] Kartanon talousvaikeuksien vuoksi valtio osti nykyisen opistoalueen ja perusti sinne kotitalousoppilaitoksen. Aholasta tuli sittemmin opettajien asuntola ja kartanoon lisättiin toinen kerros. Talo oli tyhjillään noin 1970-luvun lopulta alkaen, kunnes se remontoitiin 1990-luvulla nykyiseen asuun.[lähde? ]
Rakennuksen alakerrassa on esillä Ahon ja Soldan-Brofeldtin elämäntyöstä kertova näyttely, jonne pääsee yleisö kesäaikoina tutustumaan.
Aholan lähiympäristössä sijaitsevat myös myöhemmin rakennetut Jean Sibeliuksen Ainola sekä Eero Järnefeltin Suviranta. Nämä olivat osa Tuusulan taideyhteisöä.
Aiheesta muualla

Kuvia tai muita tiedostoja aiheesta Ahola (Järvenpää) Wikimedia Commonsissa
Ahola Järvenpään kaupungin sivuilla[vanhentunut linkki]
Agema

Agema oli antiikin Makedonian armeijan valiojoukko, joka koostui tavallisesti ratsumiehistä. Yleensä ageman suuruus oli joko 150 tai 300 ratsumiestä. Myöhempinä aikoina se saattoi olla jopa 2000 tai 3000 miehen vahvuinen.
Aaro Hyvärinen

Aaro Hyvärinen (24. tammikuuta 1858 Kuopion pitäjä – 2. maaliskuuta 1936 Kuopio) oli suomalainen Kuopiossa asunut harjoja ja siveltimiä valmistanut käsityöläismestari. Hyvärisen valmistamia harjoja palkittiin muun muassa Pariisin maailmannäyttelyssä vuonna 1900.
Hyvärinen lähti vuonna 1874 16-vuotiaana oppiin Pietariin saksalaisen Rosen harjatehtaaseen ja hän työskenteli siellä kymmenkunta vuotta. Suomeen palattuaan Hyvärinen perusti vuonna 1888 harja- ja sivellinliikkeen Kuopioon. Hyvärisen valmistamia harjoja palkittiin muun muassa Lyypekin kauppa- ja teollisuusnäyttelyssä 1885, Tukholman taideteollisuusnäyttelyssä 1897, Nizni Novgorodin näyttelyssä 1896 sekä Pariisin maailmannäyttelyssä 1900. Pariisin maailmannäyttelyä varten Hyvärinen valmisti puu-upotuksin koristeltuja harjoja, jotka olivat esillä Suomen paviljongissa tätä varten tehdyssä lasivitriinissä. Lasivitriini harjoineen kiersi sitten useissa muissakin näyttelyissä, joissa Hyvärinen sai palkintoja harjositaan.
Agence Havas

Agence Havas oli ranskalainen Pariisissa toimiva uutistoimisto. Se oli maailman ensimmäinen uutistoimisto, sillä se perustettiin 1825. Se oli tosin alkuaan käännöstoimisto, jonka johtajaksi 1832 tuli Charles Havas (k. 1858), joka vuonna 1835 muutti toimiston uutistoimistoksi. Vuonna 1856 siihen yhdistettiin ilmoitustoimisto. Uutistoimistolla oli varhain kirjekyyhkysten avulla hoidettu säännöllinen yhteys Brysseliin ja Lontooseen, kunnes yhteydenpito sähkösanomien välityksellä voitiin ottaa käyttöön. Yritys muuttui 1879 osakeyhtiöksi. Sillä oli kirjeenvaihtajia ja alitoimistoja Ranskan lisäksi ulkomailla ja muun muassa radiolennätinasema Buenos Airesissa Argentiinassa sekä omia lennätinlinjoja.
Toisen maailmansodan aikana Agence Havas purettiin, mutta jo 1945 se aloitti toimintansa uudelleen vaihtaen toimialansa ilmoitustoimistoksi. Yrityksen uutispalvelun jatkajaksi tuli puolivirallinen Agence France-Presse (AFP), joka perustettiin 1944 Algerissa, joka oli siihen aikaan Charles de Gaullen johtaman ”vapaan Ranskan” päätukikohta.
Aaro Häkkinen

Aaro Häkkinen
Aaro Tapio Häkkinen (10. joulukuuta 1906 Toivakka – 1. kesäkuuta 1970 Jyväskylä) oli lakimies ja urheilija.
Häkkinen kirjoitti ylioppilaaksi vuonna 1927 Jyväskylän Lyseosta. Hän suoritti ylemmän oikeustutkinnon vuonna 1936 Helsingin yliopistossa ja sai varatuomarin arvon vuonna 1942. Vuodesta 1961 Häkkinen oli Jyväskylän oikeuspormestari.
Häkkinen edusti Suomea maaotteluissa sekä kansainvälisissä akateemisissa kilpailuissa. Häkkinen oli Suomen mestari seiväshypyssä ja kymmenottelussa vuonna 1932, ja hän sai SM-pronssia kymmenottelussa vuosina 1930 ja 1931 sekä seiväshypyssä vuonna 1933.
ARTA Engineering

ARTA Engineering (tunnettu aiemmin nimellä Pôle Services) on ranskalainen pikkuformulatalli. Talli perustettiin vuonna 1998 nimellä Pôle Services. Talli kilpaili pitkään Ranskan Formula Renault -sarjassa ja myöhemmin Eurocup Formula Renault -sarjassa ja Formula Renault WEC -sarjassa. Vuonna 2010 tallin nimeksi muutettiin ARTA Engineering. Talli on voittanut Formula Renault MEC -sarjan mestaruuden vuonna 2010 ja Formula Renault Alps Rookie Cup -luokan mestaruuden vuonna 2011. Vuosina 2011-2015 talli kilpaili jälleen Eurocup Formula Renault -sarjassa.
Aiheesta muualla

https://web.archive.org/web/20160430005400/http://www.arta-engineering.fr/?lang=en